Dunavski biznis forum: Hasanu Ramoviću Povelja “Dunavski kapetan” za uspješnu poslovnu saradnju\nVlasnik kompanije Put Gross Hasan Ramović, dobitnik je Povelje „Dunavski kapetan“ za uspješnu poslovnu saradnju sa kompanijama iz Vojvodine i Podunavlja.\nOn je kazao da biznis i privreda prave mostove saradnje, kako između lokalnih zajednica tako i sa državama, pa mu je veoma drago što je upravo njemu pripalo prestižno priznanje.\n“Put Gross već 30 godina uspješno sarađuje sa kompanijama iz čitavog regiona. Svi težimo otvaranju novih tržišta koji predstavlja dobru šansu za razvoj naših kompanija, a kada saradnja sa tržištima kao što je Vojvodina traje 3 decenije, onda je to najbolja potvrda da je ta saradnja uspješna” – kazao je Ramović.\nOn je učestvovao kao panelista na 10. po redu Dunavskom biznis forumu, koji je održan u Novom Sadu, a koji je okupio više od stotinu učesnika iz Srbije, Hrvatske, Bosne i Hercegovine i Crne Gore.\n“Dunavski biznis forum je jedan od najznačajnijih regionalnih skupova, posvećen je implementaciji Dunavske strategije i uticaju biznisa na njen odgovoran i održiv razvoj. Osnovni zadatak Foruma je afirmacija Dunavske strategije, vidljivost ostvarenih rezultata i unapređenje saradnje na svim poljima privrednog i društvenog stvaralaštva” – istakao je Ramović.\nRamović je u ime Ekonomskog savjeta Opštine Bijelo Polje, dogovorio saradnju sa Dunavskim i Mostarskim biznis forumima koji će od naredne godine biti partneri u Bjelopoljskog biznis foruma.\nOn je kazao da je cilj da se i na taj način unaprijedi saradnja između privrednika i lokalnih zajednica, a da je želja da se na isti način dogovori saradnja i sa Kopaonik biznis forumom.\nDunavski biznis forum organizovan je pod pokroviteljstvom Vlade Vojvodine i Privredne komore Srbije zajednički su realizovali Media invent, Unija poslodavaca Srbije, Institut evropskih regiona iz Salzburga i Evropsko udruženje razvojnih agencija iz Slovenije.


Stručnjaci MMF-a: Srbija je u vreme pandemije bolje prošla nego druge države Zapadnog Balkana iz više razloga - Naši u svetu\nObjavljeno 25/05/21 u 08:30\nSrbija i ostale zemlje Zapadnog Balkana odgovorile su na ekonomsku krizu izazvanu pandemiju i bolje nego što su međunarodne finansijske intitucije to očekivale, a najviše zahvaljući paketima mera za privredu i građane.\nTo je rečeno na prvom panelu u okviru Kopaonik biznis foruma “Zapadni Balkan: Postkovidni ekonomski izgled”, koji je počeo danas, a na kojem su govorili stalni predstavnik MMF-a u Srbiji Sebastijan Sosa, predstavnik Svetske banke Jasmin Čakeri i vodeći regionalni ekonomista za Zapadni Balkan EBRD Ishi Rika.\nStalni predstavnik MMF-a u Srbiji Sebastijan Sosa je kazao da je Srbija imala manji pad BDP-a u 2020. godini nego zemlje u regionu. Stručnjak MMF-a kaže da je Srbija bolje prošla od drugih zemalja iz više razloga, a svakako da su među njima to što je, pored preduzetih mera za podršku privredi i građanima, Srbija imala rast veći od šest odsto i u prvom kvartalu 2020. rast od oko pet odsto.\nTakođe, Sosa navodi da je srpski BDP tako strukturiran da pandemija nije pogodila mnogo određene sektore koji su bili najviše na udaru u drugim zemljama, kao što je turizam, kao i da su drugi sektori značajni za srpski BDP imali rast, kao što je poljoprivreda.\nIpak, dodaje da MMF i dalje vidi velike rizike po pitanju procena privrednog rasta, kao što su eksterni šokovi i nesigurnost zbog pandemije, zatim stanje ključnih ekonomskih partnera Srbije i šta je sa situacijom nakon isteka mera podrške.\nPredstavnik Svetske banke Jasmin Čakeri istakla je da zemlje Zapadnog Balkana, kao i ostale zemlje u svetu, imaju ekonomske posledice krize izazvane pandemijom, a najviše zbog resktrikcija koje su uvedene zbog pandemije – zabrane kretanja ljudi i saobraćaja.\nČakeri je pohvalila Vladu Srbije zbog dobre reakcije na ekonomsku krizu izazvanu pandemijom sa nekoliko paketa mera pomoći za privredu i građane, a koji su, kaže, održali srpsku ekonomiju i omogućili joj da ne doživi prošle godine veći privredni pad.\nIstiče da se na globalnom nivou vidi da se ekonomski zemlje oporavljaju, a naročito, ukazuje, zbog pojave vakcine i masovne vakcinacije.\nOčekivanja su, kaže Čakeri, da će se se zemlje tokom 2021. oporaviti 50 odsto.\nČakeri navodi da je važno da vlade nastave da podržavaju svoju ekonomiju paketima mera, kako bi se spasila radna mesta i kako bi zemlje nastavile da ekonomski rastu.\nOno što je, dodaje, kriza pokazala, jeste da je neformalni sektor u odnosu na formalni sektor mnogo ugroženiji i da je upravo tom sektoru najviše potrebna pomoć države.\nGovoreći o daljem privrednom rastu u zemljama Zapadnog Balkana, Čakeri je istakla da je veoma važno da vlasti tih zemljama ulažu u obrazovanje koje mora da se temelji na tržište rada koje postaje sve više digitalizovano. Naglasila je da će od ljudskog kapitala i digitalne transforamcije zavisiti dalji privredni rast zemalja Zapadnog Balkana.\n“Važno je da mladi imaju dobre veštine kako bi bili deo nove ekonomije”, rekla je Čakeri i dodala da je pandemija upravo pokazala koliko je digitalizacija važna. Vodeći regionalni ekonomista za Zapadni Balkan EBRD Ishi Rika ističe da su zemlje Zapadnog Balkana ostvarile mnogo bolji ekonomski rezultat od onoga što je EBRD prognozirao u septembru prošle godine.\nRika je takođe pohvalila Srbiju da je odlično reagovala na zdravstvenu i ekonomsku krizu, s jedne strane nabavkom vakcina i masovnom vakcinacijom, a s druge strane paketima mera pomoći.\nIstiče da su zahvaljući tim paketima mera pomoći sve zemlje smanjile negativan uticaj pandemije na ekonomiju, osim Crne Gore, koja, podseća, najviše “živi” od turizma.\nRika dodaje su sve zemlje Zapadnog Balkana imale prostor da odgovore na krizu i da su bile u dobroj finansijskog poziciji da odgovore na krizu. Kaže da EBRD podržava sve zemlje u regionu i da je u poslednje vreme naročito fokusirana na projekte u borbi protiv klimatskih promena. Ističe da EBRD želi da podrži energetsku transformaciju Zapadnog Balkana, odnosno njihov prelazak sa energije uglja na solarnu energiju ili energiju vetra. Rika navodi da oni podržavaju izgradnju hidroelektrana i mini hidroelektrana koje se rade u skladu sa evropskim standardima o zaštiti životne sredine.\nTakođe, Rika dodaje da EBRD podržava i projekte koji se odnose na digitalizaciju, ali objašnjava da je pre svega važno definisati šta je digitalizacija. Ukazuje da su mnoge kompanije u vreme krize počele da koriste internet za svoj biznis, ali ističe da digitalizacija ne znači samo prodavati proizvode preko interneta, već da je mnogo više od toga. Rika navodi da to znači da se ceo biznis integriše preko interneta. Zbog toga je, naglašava, veoma važno učiti mlade generacije za takav svet, koje će znati da prodaju proizvode ne samo na domaćem tržištu, već i preko okeana.\nebrdJasmin ČakeriMMFSebastijan SosaSrbijaZapadni Balkan\nAsošiejted pres piše o Hrvatskoj: Kakve maske, sve je opušteno, otvoreno…


Dodik: Zajedničkom platformom ka jačanju Srpske /VIDEO/\nPredsjednik SNSD-a Milorad Dodik izjavio je da je ova stranka u primarnoj koaliciji sa DNS-om i Socijalističkom partijom, a da sarađuje sa Ujedinjenom Srpskom sa kojom želi da izgradi zajedničku platformu u okviru koje će se okupiti sve političke snage radi jačanja institucija Srpske.\n"Izbori koji dolaze su veoma važni sa stanovišta ukupnih odnosa u BiH. Samo snažne institucije u Srpskoj mogu biti faktori njenog očuvanja", rekao je Dodik novinarima nakon sastanka sa predsjednikom Ujedinjene Srpske Nenadom Stevandićem u Banjaluci.\nDodik je poručio da ova politička platforma podrazumijeva niz delikatnih elemenata i da bi trebalo da se pojavi pred same izbore naredne godine.\nOn je naglasio da je SNSD zahvalan Ujedinjenoj Srpskoj na političkoj saradnji koju su imali u prošlosti, a koja je bila usmjerena na stabilizaciju i jačanje Narodne skupštine i Vlade Republike Srpske.\nPrema Dodikovim riječima, ove dvije stranke zajedno rade na svim pitanjima koja su u interesu Republike Srpske.\n"Svjesni smo da je situacija na političkoj sceni u Srpskoj takva da postoje snage koje rade u institucijama BiH čiji rad nije bio u interesu Srpske i da je često bio na štetu Srpske. Treba da usmjerimo snage i kapacitete kako bismo to u političkom djelovanju razotkrili i narodu dali što više argumenata u vezi sa takvim djelovanjem", naglasio je Dodik.\nOn je poručio da su samo jaka Republika Srpska i njene institucije cilj Ujedinjene Srpske i SNSD-a, te da njihova saradnja nije uperena ni protiv koga.\n"Naš plan je da pred same izbore objedinimo što više, ne samo partija iz Republike Srpske, na zajedničkom cilju, nego i važnih pojedinaca, nevladinih struktura i svega što će biti u funkciji dodatne stabilizacije snage Republike", naveo je Dodik.\nOn je istakao da je veoma važno odbaciti međunarodni intervencionizam u unutrašnjim pitanjima BiH, te da se mora raditi na pitanjima koja dovode do toga da se ustavna pozicija Republike Srpske u Ustavu BiH na pravi način valorizuje.\n"Nadležnosti prenesene u prošlosti moraju biti preispitane i to će biti jedna od glavnih tema koje ćemo postaviti kao cilj, ne samo u ovoj godini do izbora, nego i nakon izbora", rekao je Dodik.\nOn je naglasio da je zahvalan Stevandiću za dobru saradnju i da ih je okupila ideja o snažnoj Republici Srpskoj, te da Stevandić dobro obavlja svoj posao i da neće biti smijenjen sa mjesta potpredsjednika Narodne skupštine Republike Srpske, bez obzira na ambicije Saveza za promjene.\nDodik je rekao da je u svakodnevnom kontaktu sa lidarom DNS-a Markom Pavićem.\nLider Ujedinjene Srpske Nenad Stevandić istakao je da tema današnjeg sastanka nisu bili lični odnosi, nego zajednički koncept jačanja i očuvanja institucija Republike Srpske i pokušaj da se jednim jezikom Srpske govori i u Banjaluci i u Sarajevu.\n"To predstavlja okosnicu politike koju vodi predsjednik SNSD-a, a mi u tom smislu participaramo jer smatramo da taj odnos Republike Srpske mora biti još jači. Mi treba da pružamo podršku tom stabilnom ambijentu u Srpskoj i da dovedemo do potpunog sloma političkog bloka Saveza za promjene", poručio je Stevandić.\nOn je rekao da Republika Srpska treba iduće godine da govori jednim jezikom.\n"To će uticati na njenu stabilnost, a to će stabilizovati BiH jer se više u BiH neće nadati da će doći do nekih lojalnih Srba da bi ostvarili velikobošnjačke projekte", smatra Stevandić.\nOn kaže da Ujedinjena Srpska svojim kapacitetom koji, kako je naveo, nije mali u smislu mogućnosti, ali je trenutno mali po broju poslaničkih i odborničkih mjesta, može dati dovoljan doprinos da bude korektan partner.\n"Mi ovdje nemamo nikave lične interese, niti učestvujemo u pravljenju ili razbijanju bilo kakvih koalicija. Želimo da djelujemo kao integrativni faktor", rekao je Stevandić.\nOn je dodao da Ujedinjena Srpska nema ništa ni sa kakvim odnosima unutar koalicije SNSD-DNS-Socijalistička partija.\n"Poštujemo sve što ta koalicija radi i ne namjeravamo da bilo koga mijenjamo ili istiskujemo. Smatramo da je naš napredak rezultat rada, a ne bilo kakvih odnosa sa bilo kim", objasnio je Stevandić.\nViše iz ove kategorije « Pendeš: Uskoro aktiviranje MAP-a /VIDEO/ Za pet godina 1.000 ljudi sa Balkana otišlo u Siriju i Irak /VIDEO/ »


Farmaceutska industrija uložila više od 800 mil EUR u Srbiju\nFarmaceutske kompanije i njihovi dobavljači do sada su u Srbiju investirali više od 800 mil EUR od čega je najveći deo uložen u vojvođanske gradove i opštine. Postoji još puno potencijala i prostora za dolazak farmaceutskih kompanija i prvi korak je osmišljavanje strategije njihovog privlačenja jer je reč o industriji koja donosi tehnologije, zapošljava visokokvalifikovane radnike i isplaćuje visoke zarade, rečeno je na okruglom stolu o potencijalima za razvoj farmaceutske industrije u Vojvodini, održanom u opštini Vršac u okviru projekta "Povoljno poslovno okruženje kao pokretač razvoja Vojvodine", koji sprovode Nacionalna alijansa za lokalni ekonomski razvoj (NALED) i Pokrajinski sekretarijat za međuregionalnu saradnju i lokalnu samoupravu.\nPokrajinski sekretar za međuregionalnu saradnju i lokalnu samoupravu Branislav Bugarski izjavio je da se mora poći od osmišljavanja strategije razvoja farmaceutskog sektora i na nivou države i na nivou lokalnih samouprava. Kao dobar primer istakao je opštinu Vršac koja je razvila Industrijsko-tehnološki park i nakon dolaska Štade privukla investicije kompanija poput "Fresenius medical care", "Lamp east", "Ave Pharmaceutical", što je primer koji bi druge lokalne samouprave trebalo da slede.\n- Težište farmaceutske industrije je u Banatu odnosno Vršcu i Zrenjaninu jer je naše iskustvo pokazalo da investitori idu tamo gde postoji tradicija proizvodnje u određenom sektoru. Za Vršac je važno da nastavi da razvija Industrijsko-tehnološki park i ulaže u naučno-istraživački rad i razvija biznis inkubator, a za Zrenjanin da se pomogne razvoju Jugoremedije - rekao je Bugarski.\nPredsednik Upravnog odbora NALED-a Vladan Atanasijević izjavio je da će gradovi i opštine imati značajno više uspeha ako ciljaju privlačenje ulaganja u privrednu granu u kojoj imaju najviše šansi i raspoloživih resursa i ponude atraktivno poslovno okruženje.\n- Investitori su ti koji očekuju od lokalne administracije brze procedure, fer tretman i predvidivo okruženje. Lokalne samouprave te standarde mogu da dostignu uz pomoć NALED-ovog programa certifikacije opština sa povoljnim poslovnim okruženjem. Reč je o programu koji nudi jasne smernice kako da unaprede rad administracije i stvore ambijent koji će ih učiniti atraktivnim na investicionoj mapi. O kvalitetu ovog jedinstvenog programa govori činjenica da su i naši susedi iz regiona, Hrvatska, Makedonija i BiH, odlučili da se priključe i certifikuju svoje lokalne samouprave - rekao je Atanasijević.\nPrenoseći iskustva Vršca u razvoju farmaceutske industrije, predsednik opštine Čedomir Živković podsetio je da je Industrijsko-tehnološki park razvijen na inicijativu kompanije Hemofarm sa idejom da okupi dobavljače, ali i druge kompanije iz tog sektora, kako bi bili smanjeni troškovi proizvodnje. Sada u Vršcu rade ne samo proizvođači lekova već i ambalaže i prateće opreme. Razvoj ITP, koji je finansirala EU sa tri miliona evra, pomogao je opštini da dobije 750.000 EUR za razvoj biznis inkubatora u okviru parka, kao i oko 800.000 EUR za izradu studije za intermodalni terminal koji bi trebalo dodatno da smanji troškove transporta kompanijama u Vršcu.\nKonsultant NALED-a i ekspert za zdravstvo Simo Vuković istakao je da je važno privući nove investicije u farmaceutsku industriju jer je to jedan od pet najvažnijih sektora u EU, za koji se procenjuje da će biti ključ ponovnog pokretanja evropske i svetske privrede.\n- Karakteristika farmaceutske industrije u Srbiji je da je još nerazvijena i slabo učestvuje u bruto domaćem proizvodu. Na strani izvoza nije u prvih 10 sektora dok je peta na strani uvoza s obzirom na to da na strane lekove trošimo 600 mil EUR godišnje. Šansa za nas je u proizvodnji generičkih lekova jer su to lekovi koji su 20% jeftiniji - ocenio je Vuković.\nOkupljenim predstavnicima vojvođanskih lokalnih samouprava i privrede svoja iskustva preneli su i investitori u Vršcu. Vojislav Bugarski, direktor proizvodnje "Fresenius Medical Care Srbija", izjavio je da je odluka o gradnji fabrike u ovoj opštini doneta zbog povoljnog prostora za ulaganje i obučene radne snage.\nDirektor "Ave Pharmaceutical" Aleksandar Brankov, ocenio je da su iskustva sa opštinom pri realizaciji investicije bila odlična i da je veći problem bio u odnosima sa republičkom administracijom ilustrujući to podatkom da su za devet meseci izgradili fabriku, a 15 meseci potrošili na birokratiju oko registracije lekova i drugih poslova. Direktor kompanije "Lamp East" Ljubiša Milosavljević savetovao je opštine da budu transparentne i poštuju ugovore sa investitorima, kao i da sprečavaju moguće pojave mešetarenja zemljištem za koje se zna da je namenjeno investitorima.\nGašić: Ugovor sa Jumkom vredan 200 miliona dinara\nMinistarstvo odbrane i Holding kompanija pamučni kombinat "Jumko" a.d. iz Vranja potpisaće do kraja nedelje ugovor u vrednosti od 200 miliona dinara za izradu uniformi za pripadnike Vojske Srbije, izjavio je danas ministar odbrane Bratislav Gašić.\nGašić, koji je danas u Vranju sa poslovodstvom i predstavnicima sindikata razgovarao o saradnji tog preduzeća sa Ministarstvom odbrane i rešenju problema zaposlenih, koji štrajkuju zbog neisplaćenih zarada već sedam meseci, rekao je da će "Jumko", kroz taj ugovor i druge narudžbine, imati obezbeđene stabilne prihode do kraja 2014.\nPrema njegovim rečima postojeći ugovor od 340 miliona dinara Vojska Srbije i "Yumco" privode kraju, a očekuje se potpisivanje novog, kao i kvalitativni prijem do sada izrađenih uniformi u Vojnotehničkom institutu.\n"Dogovorili smo i da do kraja nedelje potpišemo novi ugovor sa Jumkom od 200 miliona dinara koji će biti realizovan do kraja 2014. Jumko je dobio dodatnih 200 miliona od Pošta Srbije. Očekujemo i da policija izađe sa svojom narudžbinom i time Jumko ima za 2014. obezbeđene stabilne prihode, samo jednom mora da počne i da se radi u Jumku. Znači više ne mogu da se dobijaju pare, a da se ne radi", istakao je Gašić.\nKada je reč o razgovoru sa predstavnicima sindikata, Gašić je novinarima objasnio da je obećao da će razgovarati sa ministrom privrede Dušanom Vujovićem da i on što pre dođe u Vranje i da se sastane sa nezadovoljnim radnicima.\nMinistar odbrane dodao je i da svi zahtevi sindikata datiraju od 2004. do 2010 i da su kritike na račun rukovodstva koje je vodilo fabriku do 2014.\n"Niko od članova vlade neće dozvoliti da sve eventualne malverzacije i krivična dela ne budu kažnjena i ispitana. To mora da radi policija i tužilaštvo, to nije posao ministara. Ali sigurno da niko neće bilo koga da štiti ako je na bilo koji način oštetio radnike Jumka, Jumko i državu Srbiju", poručio je Gašić.\nGeneralni direktor HK PK "Jumko" a.d. iz Vranja Goran Đorđević izjavio je da je zahvaljujući naporima Vlade Srbije, a posebno Ministarstva odbrane, to preduzeće pokrenulo proces proizvodnje.\n"U Jumku trenutno radi oko 1.400 radnika. Isplaćene su tri zarade, a u toku sledeće nedelje isplatićemo još jednu zaradu. S obzirom da smo danas dogovorili ove ugovore, a u prethodnom periodu potpisali ugovore sa Poštama Srbije, a nude nam se ugovori i sa ministarstvima, i javnim preduzećima i ustanovama, vidimo dobru budućnost za Jumko. Jumko ima perspektivu i budite sigurni da ćemo ovde na jugu Srbije očuvati radna mesta u ovoj kompaniji", rekao je Đorđević.\nPredsednica sindikata ASNS u kompaniji "Jumko" Snežana Veličković podsetila je da grupa nezadovoljnih radnika štrajkuje već sedam meseci i dodala da će protest prestati kada se ispune četri uslova - isplata bar još dve minimalne plate, sprovođenje socijalnog programa, preispitivanje i povlačenje prijava prema radnicima u štrajku, kao i isplata zarada u visini od 65 odsto u periodu štrajka.\n"Dobili smo obećanje da će se sve malverzacije ispitati i da će odgovarati svako ko je naneo štetu kompaniji Jumko. Zamoli smo Gašića da stupimo u kontakt sa Ministarstvom privede i kada dođe do tog sastanka nadamo se da ćemo naći kompromis, izaći iz štrajka, početi sa radom, i naći najbolje rešenje za radnike", rekla je Veličković.\nMinistarstvo odbrane je od 2010. do 2013. zaključilo četiri ugovora za nabavku oko 30.000 kompleta vojničke maskirne uniforme M-10, od kojih je do sada isporučeno 23.000 kompleta, dok se isporuka preostalih 7.000 očekuje do kraja avgusta ove godine.\nU toku je nabavka oko 3.300 kompleta vojničke maskirne uniforme za opremanje pripadnika Vojske Srbije i za opremanje pripadnika VS koji se upućuju u multinacionalne operacije.\nKako je saopštilo to ministarstvo, Vojska Srbije nastoji da obezbedi uniformu koja će u svemu zadovoljiti potrebe savremenog vojnika koja je istovremeno i univerzalna, odnosno da osnovni odevni predmeti iz sastava kompleta treba da mogu da se koriste u svim godišnjim dobima, vremenskim prilikama i pri raznovrsnom intenzitetu aktivnosti.\nTim pristupom, kako se ističe, obezbeđuje se potreban kvalitet uniforme i značajna ušteda novca.\nNovi pogon Kapriola u Bačkoj Topoli\nU Bačkoj Topoli počela izgradnja novog pogona fabrike bicikala Kapriolo (Capriolo) u koji će biti uloženo oko 50 miliona dinara.\nKamen temeljac za izgradnju pogona položio je predsednik Skupštine Vojvodine Ištvan Pastor.\nKako se navodi u saopštenju Pastorovog kabineta, radi se o pogonu u kome će biti farbani bicikle, a završetak radova na fabrici planiran je u roku od 90 dana.\nPredviđeno je da u pogonu za farbanje bude otvoreno 20 novih radnih mesta.\nPastor je rekao da je Kapriolo firma koja ima "značajnu tržišnu poziciju u veoma zahtevnoj oblasti, koja je slična automobilskoj industriji".\n"Ko uspe iz Srbije na tom tržištu da se razvija, opstane i razvija sopstveni biznis, dokazuje koliko je uspešan. Očekujem da ovom investicijom ta tržišna stabilnost bude jača, jer se sa ovom farbarom firme brže i jednostavnije mogu prilagoditi tržišnim zahtevima", rekao je Pastor.\nFirma Kapriolo radi od 1996. godine, zapošljava oko 150 ljudi, a godišnji proizvodni kapacitet joj je 150.000 bicikala.


Američki general otkrio: Ubijeni su gotovo svi svedoci u haškom procesu protiv Haradinaja\nBivši američki general Stiven Šuk, a sada jedan od najviše rangiranih ljudi ovde u Unmiku, ima poveći kriminalni dosije i usko je povezan sa ovdašnjom elitom.\n- Bivši američki general Stiven Šuk, a sada jedan od najviše rangiranih ljudi ovde u Unmiku, ima poveći kriminalni dosije i usko je povezan sa ovdašnjom elitom.\nPored sebe uvek ima dve-tri zgodne devojke sa Kosova. On je odao imena krunskih svedoka protiv Haradinaja, koji su posle toga ubijeni. Mom poznaniku je rekao da čovek mora nekog da skloni s puta ako to odgovara višim instancama - prenosi Hajperc podatke do kojih je došao.\nLjimaj je zverski mučio i ubijao zatočene srpske civile u selu Klečka. U jednom logoru na obodu sela, zatvorenici su kosom masakrirani, a osim toga jedan deo logora pretvoren je u javnu kuću u kojoj su zatvorenice, žene i devojčice, sistematski silovane.\nBilo je preživelih saučesnika koji su bili spremni da daju izjavu, ali samo jedan od postupaka pokrenutih protiv Ljimaja tekao je sa izgledom na uspeh.\n- Glavni svedok optužbe, nekadašnji nadzornik logoram detaljno je dokumentovao zločine, ali je u Duizburgu, gde se skrivao u okviru programa zaštite svedoka, nađen mrtav u parku kod Esenberškog jezera.\nNakon toga više nije bilo izjava koje bi mogle da se upotrebe, pa je sud morao da obustavi postupak protiv Ljimaja - piše Hajperc, kog je posebno pogodilo što je svedok ubijen u njegovoj zemlji.


Oukitel C11 Pro blue, mobilni telefon cena, cene Srbija, prodaja Beograd Novi Sad Niš\nOukitel C11 Pro blue, mobilni telefon cene\nEPonuda nije internet prodavnica već Vam omogućava da brzo i lako nađete Oukitel C11 Pro blue, mobilni telefon po najjeftinijoj ceni. Naš cilj je da kupci budu što bolje informisani o ponudi Oukitel mobilni telefon C11 Pro blue, na tržištu Srbije. Vrlo lako nalazite željeni proizvod za kategoriju Mobilni telefoni cene, ne morate da lutate od sajta do sajta za Oukitel Mobilni telefoni, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Oukitel C11 Pro blue, mobilni telefon sa PRODAVCEM. EPonuda ne može da garantuje potpunu tačnost specifikacije i slika za Oukitel C11 Pro blue, mobilni telefon. Pre kupovine, podatke za Oukitel mobilni telefon C11 Pro blue, proverite na sajtu PROIZVOĐAČA.


Slavko Perović u bolnici, pretukao ga policajac | Glas javnosti\nPočetna > Hronika > Slavko Perović u bolnici, pretukao ga policajac\nCrnogorski predsednik Filip Vujanović osudio je napad na bivšeg lidera Liberalnog saveza Crne Gore. Noć je proveo u bolnici zbog kontuzije glave i grudnog koša\nPODGORICA - Crnogorski predsednik Filip Vujanović osudio je danas napad na bivšeg lidera Liberalnog saveza Crne Gore (LSCG) Slavka Perovića prilikom policijskog privođenja u Herceg Novom i zatražio da se taj slučaj hitno ispita do kraja.\nLSGC traži istragu\nLiberalna partija Crne Gore zatražila je danas hitnu istragu incidenta između bivšeg lidera Liberalnog saveza Slavka Perovića i policije u Herceg Novom. Liberalna partija je nastala iz Liberalnog saveza (LS), pošto je rukovodstvo LS odlučilo da ukine tu stranku. Istragu incidenta koji se dogodio u sredu popodne na hercegnovskoj rivi, zatražio je i član Saveta za građansku kontrolu policije Aleksandar Zeković.\n"Naravno da maksimalno i iz sve snage osuđujem napad koji se desio na bivšeg lidera LSCG. On je bio predsednik partije koja će u Crnoj Gorib biti zapamćena po doslednosti zalaganja za ideju državne nezavisnosti", kazao je Vujanović.\nOn je najavio da će obaviti razgovor s direktorom Uprave policije Božidarom Vuksanovićem, od koga će tražiti da se najprofesionalnije i najdetaljnije ispita slučaj i obavesti javnost o rezultatima istrage.\n"Radi se o slučaju koji zavređuje pun prioritet i maksimalnu ažurnost, što obavezuje da se javnost odmah obavesti o rezultatima istrage" , kazao je Vujanović novinarima.\nPerović je sinoć povređen u Herceg Novom, prilikom opiranja policijskom privođenju, nakon svađe u jednom tamošnjem kafiću.\nKako su preneli podgorički mediji, Perović je sedeo s društvom u jednom kafiću u centru Herceg Novog, nakon čega je došao u verbalni sukob s muškarcem za susednim stolom.\nBivši lider LSCG je, kako se navodi, prozivao nekadašnjeg crnogorskog premijera i predsednika Demokratske partije socijalista Mila Đukanovića, nazivajući ga lopovom.\nU međuvremenu su u kafić stigli pripadnici Interventnog voda policije i sa sobom poveli muškarca koji je sedeo za susednim stolom, a potom su tražili i od Perovića da pođe sa njima. Perović je to odbio, uz reči:"Je li vas to Milo poslao?" .\nPolicajci su bivšeg lidera LSCG, ipak, izveli iz kafića, posle čega je nastalo međusobno guranje i koškanje. Jedan od policajaca je, kako se navodi, udario Perovića, nakon čega se nekadašnji prvi čovek crnogorskih liberala zateturao, pao i udario glavom o kameno tlo.\nPolicija je potom privela Perovića u Centar bezbednosti na Toploj, a nakon toga je pozvana dežurna ekipa Hitne pomoći, koja je ukazala pomoć bivšem lideru LSCG.\nPosle pregleda, Perović je upućen u Opštu bolnicu Meljine, gde je zadržan tokom noći zbog kontuzije glave i grudnog koša, a konstatovane su i ogrebotine na kolenima i oko zgloba šaka.


RTS :: Joksimovićeva: Primena zakona najvažnija za evrointegracije\nPolitika Joksimovićeva: Primena zakona najvažnija za evrointegracije\nJoksimovićeva: Primena zakona najvažnija za evrointegracije\nutorak, 16. jun 2015, 20:56 -> 23:41\nMinistarka bez portfelja zadužena za evropske integracije Jadranka Joksimović izjavila je da će harmonizacija srpskog zakonodavstva sa propisima EU do 2018. godine značiti mnogo, ali je najvažnija puna primena donetih propisa.\nJadranka Joksimović je na tradicionalnim Junskim susretima Srpske asocijacije menadžera rekla da bi privrednici trebalo da učestvuju u procesu evropskih integracija, odnosno prilagođavanja zakonodavstva, te da je prvi korak u tom smeru već učinjen, prenosi Tanjug.\nMinistarka je navela da je predloženo da Privredna komora Srbije i Kancelarija za evropske integracije potpišu memorandum, koji će omogućiti da privrednici budu informisani o svim izmenama propisa, posebno onih koji ih se direktno tiču.\nJoksimovićeva je ocenila da je dobro što su ove godine evropske integracije u fokusu biznismena jer sam proces nosi promene i adaptaciju sistema i investicionog ambijenta, kako bi se podigla konkurentnost privrede.\nJoksimovićeva je navela da su svi činioci u procesu evropskih integracija u velikom poslu jer je to posao sa dugoročnim pozitivnim posledicama, te da zbog toga, i pored brojnih političkih i ekonomskih problema, ne gubimo entuzijazam.\nSrpska asocijacija menadžera organizovala je tradicionalne Junske susrete, a ove godine tema su evropske integracije.\nGostima su se obratiti poslanik Evropskog parlamenta Franc Bogovič, predsednik SAM-a Milan Petrović, izvršna direktorka Jelena Bulatović.\nMeđu prisutnima su bili predsednik "MK grupe" Miodrag Kostić, predsednik upravnog odbora "Sosijete Ženeral" banke Goran Pitić, direktor predstavništva "Atlantik grupe" u Srbiji Vladimir Čupić i drugi.


OFANZIVA NEMAČKE: Nemci ne daju Balkan\nPoziv Aljbinu Kurtiju, novom premijeru privremenih institucija Kosova, iz Berlina, da poseti Nemačku, ali i najavljeni sastanak nemačke kancelarke Angele Merkel sa srpskim predsednikom Aleksandrom Vučićem sugerišu da Nemačka neće tako lako prepustiti Americi da preuzme vođenje rešenja pitanja oko Kosova.\nDa li Berlin ovim pozivima pokušava da pretekne već aktiviranu američku politiku oko rešavanja kosovskog pitanja?\nZoran Milivojević, bivši diplomata, slaže se sa tezom da ovim potezom Nemačka pokazuje nameru da se aktivno uključi u rešavanje kosovskog čvora i da imenuje svog specijalnog izaslanik za ove pregovore.\n„Sasvim je jasno da Nemačka želi da se uključi u proces i da ne želi da u ime i za račun evropskih, ali pre svega nemačkih interesa, prepusti Amerikancima da to rade“, navodi Milivojević.\nMilivojević napominje da postoji velika razlika između američkog i nemačkog pristupa za rešenje ovog pitanja.\n„Američki pristup je pragmatičniji i oslanja se na ono što može da se postigne, bez obzira na krajnji rezultat u ovom trenutku, dok je Nemački pristup na liniji već poznatog tvrdog stava, a to je — priznavanje realnosti u sadašnjim okvirima, što znači — Srbija bez Kosova i Metohije i u postojećim granicama“, objašnjava naš sagovornik.\nPo njegovom mišljenju jasno je da Nemačka želi da iskoristi svoju poziciju i da žuri da pretekne Amerikance, koji postižu poene sa najavom mogućeg otvaranja vazdušnog i železničkog saobraćaja između Beograda i Prištine. Berlin hoće da nametne platformu za rešavanje kosovskog čvora.\nOno što je interesantno u celoj priči, dodaje naš sagovornik, je kontekst u kome se sve ovo odvija, a to je pokušaj suzbijanja američkog uticaja, ali i da se iskoristi činjenica da će Nemačka u drugoj polovini godine preuzeti predsedavanje EU.\n„To daje mogućnost da se u dijalogu za vreme njihovog predsedavanja nešto ostvari. A ne treba zaboraviti i da je ovo poslednja godina vladavine Angele Merkel, gde ona mora da pokaže vrhunac svog uticaja“, zaključuje Milivojević.\nSrpski predsednik Aleksandar Vučić je, uoči puta za Berlin, najavio da tamo ide da razgovara o metodologiji razgovora o rešavanju kosovskog pitanja i podvukao da niko ne može da smisli plan koji kaže — „uzmi ili ostavi“.


ŠAH: Dva prva mesta za mladog Pančevca Marka Milanovića | Pančevo - 013 info\nŠAH: Dva prva mesta za mladog Pančevca Marka Milanovića\nPančevo, Čet, 08/06/2017 - 08:33\nNakon osvajanja sve četiri medalje na kadetskom Šampionatu naše zemlje i odbrane titule Prvaka Srbije u šahu, Marko Milanović nastavlja sa vrhunskim rezultatima. Proteklog vikenda u Beogradu održana su dva velika takmičenja koja su okupila najkvalitetnije mlade šahiste. Na oba ova prestižna turnira Marko je jedini branio boje Pančeva, borio se protiv dve do tri godine starijih od sebe, i na oba je osvojio prva mesta i zlatne medalje.\nNajpre je pod pokroviteljstvom zemunskih vlasti i ŠK "Gliga" održan 20. po redu tradicionalni turnir koji je okupio blizu 100 učesnika. Marko je i na prethodnom bio pobednik, a sada je još jednom zlatnom medaljom i na ovom jubilarnom takmičenju potvrdio pozivnicu za tradicionalni memorijalni turnir “Branko Bogovac”. Ovo pozivni turnir, poznat po bogatim nagradama za pobednike, održava se u septembru.\nDan kasnije vodeća šahovska škola u zemlji pod vođstvom selektora reprezentacije Srbije velemajstora Branka Tadića priredila je drugi Gran-pri turnir. Učestvovalo je preko 100 takmičara u četiri starosne klase. Marko se prijavio u srednju kategoriju u kojoj je jedan od najmlađih, što mu nije smetalo da ubedljivim prvim mestom potvrdi isti takav rezultat sa prethodnog Gran-pri turnira.\nNa ovom takmičenju u kategoriji početnika učestvovao je i Markov petogodišnji brat Pavle Milanović. U konkurenciji starijih od sebe ostvario je zapažen uspeh, sa 4 poena iz 5 partija osvojio je drugo mesto i srebrnu medalju.


Crnadak: Lavrov mi je potvrdio da Rusija snažno podržava Dejtonski sporazum\nMinistar inostranih poslova Bosne i Hercegovine Igor Crnadak izjavio je da BiH ima najjaču moguću podršku Rusije Dejtonskom sporazumu, ističući da je to potvrđeno tokom njegovog jučerašnjeg sastanka s ruskim šefom diplomatije Sregejom Lavrovim u Nikoziji, prenosi Beta.\n"Rusija poštuje našu volju da idemo u EU i naš konsenzus oko toga, isto kao što uvažava i ceni našu želju da paralelno s tim nastavimo razvijati odnose s Rusijom", rekao je Crnadak novinarima u Banjaluci.\nOn je dodao da je Lavrov istakao podršku Rusije Republici Srpskoj, u skladu s Dejtonskim mirovnim sporazumom, kao i potrebu nastavka reformskih procesa u BiH.\nŠef diplomatije BiH dalje je izrazio zahvalnost Lavrovu što će u narednim sedmicama biti rešeno pitanje klirinškog duga Rusije prema BiH od 120 miliona američkih dolara, od čega će oko 60 miliona konvertibilnih maraka biti uplaćeno u budžet RS.\n"Za koju sedmicu Savet ministara BiH će obezbediti da taj novac dođe u Republiku Srpsku. Kada taj novac do]e u RS, videće se koliko su glupe izjave da srpski predstavnici u Sarajevu koče da novac dolazi u Republiku Srpsku", rekao je Crnadak.\nKomentarišući napade predsednika RS Milorada Dodika na stranke Saveza za promene, koji su u RS opozicija, a na nivou BiH u vladajućoj koaliciji, on je ocenio da bi Dodik trebalo da "malo spusti loptu i počne malo da uvažava i druge".\nCrnadak, koji je kadar Partije demokratskg progresa, naveo je da je opozicija u RS razloge za smenu kabineta premijerke Željke Cvijanović navela u dokumentu koji ima dve stotine stranica.\n"Pozivam predsednika Republike Srpske Milorada Dodika i premijerku Željku Cvijanović da napišu samo jednu stranicu šta su pogrešili srpski predstavnici u Sarajevu, osim stalnog ponavljanja priče 'izdajnici'", naglasio je on.


Novi poljoprivredni projekti dolaze u Gornji Vakuf - GornjiVakuf.com\nBy Uredništvo / Gornji Vakuf-Uskoplje / četvrtak, 16 April 2020 20:37\nU moru problema i nesanica koje su nastale u jeku i kao eho ove pandemije zvane "Korona virus" mladi aktivisti donose nove projekte u naš grad i bore se za razvoj istog!\nIzgleda da valovi medijske pokvarenosti i prestravljivanja građana, enormna reprodukcija broja oboljelih, mnogobrojne tragične sudbine, ekonomska nestabilnost ne mogu spriječiti ove mlade da ustraju u svojim namjerama pozitivnih promjena i poboljšanja našeg okruženja.\nU ovom periodu dok mnogi stanovnici planete zemlje strahuju za svoje živote, razmišljaju i inoviraju svemirska odijela za zaštitu od korone, "Tim za poljoprivredni razvoj Gornji Vakuf - Uskoplje" kojeg sačinjavaju Merima Muratspahić, Malik Šehić i Eldar Avdibašić su iskoristili ovakvu situaciju i prijavili se na 24-hour Rural Challenge organizovan od strane Centra za ekonomski i ruralni razvoj koji je već danas u završnoj fazi. Projekat 24-hour Rural Challenge organizovan od strane CERD-a imao je za cilj okupiti najbolje grupe iz cijele Bosne i Hercegovine koje će raditi na prepoznavanju problema i planiranju aktivnosti koje će biti usmjerene na riješavanje istog. Učešće je uzela i naša ekipa i došla do samog kraja izazova gdje je najboljih 5 ekipa razvilo svoje ideje za koje će dobiti sredstva za realizaciju.\nKroz šestodnevnu obuku o osnovama društveno-odgovornog djelovanja, razvoja privrede i ekonomije, pisanja projekata i provodeći svoje vrijeme na najbolji mogući način kroz edukaciju i druženje ova ekipa je radila na rješavanju problema koji je definisan kao "NIZAK NIVO RAZVIJENOSTI I SLAB OBIM POLJOPRIVREDNE PROIZVODNJE NA PODRUČJU LOKALNE ZAJEDNICE".\nProgram okuplja najhrabrije timove iz Bosne i Hercegovine koji su dorasli da se uhvate u koštac sa izazovima i riješe određeni problem u svojoj zajednici. Trenutno je u programu aktivno pet timova koji su zavrijedili pažnju organizatora i kojima će biti osigurana finansijska sredstva za implementaciju projekata, a među njima je i naš tim. U narednom periodu očekuje se implementacija njihovog projekta u našem gradu.\nU Gornjem Vakufu - Uskoplju uskoro možemo očekivati ujedinjenje poljoprivrednih proizvođača i platformu za razvoj poljoprivrede i informisanje poljoprivrednih proizvođača, kao i bazu sa podacima svih poljoprivrednih proizvođača i njihovih kultura. Pravo uključenja će imati svi koji se bave navedenim, nakon toga aktivirati će se i radna grupa stručnjaka i agronoma kao savjetodavno stručno tijelo koje će održavati edukacije i obilaziti poljoprivredne proizvođače i njihove parcele.\nZa sve to je zaslužna ova ekipa mladih aktivista Merima, Malik i Eldar koja već dugo radi na ovakvim i sličnim projektima koji potiču razvoj naše lokalne zajednice.


Uručen ultrazvučni 4D aparat Opštoj bolnici Pančevo - donacija Rotari klubova\nDruštvo 24. septembar\nKultura 24. septembar\nPančevac objavio prvu Antologiju češkog…\nnedelja, 10. jun 2018. 15:44h\nPosle petnaest godina na Odeljenje ginekologije Opšte bolnice stigao je novi, najsavremeniji ultrazvučni aparat 4D marke Simens.\nNovi 4D ultrazvuk u Bolnici u Pančevu donacija je oba Rotari kluba iz Pančeva Opšta bolnica Pančevo\nZahvaljujući humanitarnoj akciji oba Rotari kluba iz Pančeva, Rotari kluba "Mihajlo Pupin" i Rotari kluba "Pančevo", trudnice čija se trudnoća smatra rizičnom, moći će da utvrde da li plod ima određenih anomalija.\nDragan Milosavljević, predsednik Rotari kluba “Mihajlo Pupin” kaže da je sakupljeno 33 hiljade i 300 evra od kojih je kupljen 4D ultrazvučni aparat.\nOstalo je još nešto sredstava koja će u dogovoru sa Ginekologijom biti utrošeno prema njihovim potrebama. U pitanju je zajednička akcija oba pančevačka Rotari kluba i Rotari Internacionale i klubova iz Slovenije, Rumunije, Crne Gore i iz SDA. Krupan je bio zalogaj da se sakupi novac. Bila je ideja da se kupi jeftiniji ultrazvuk, ali na kraju je bilo uspešno sakupljeno više sredstava. I pored jednog odličnog ultrazvuka ostalo je sredstava koja će biti utrošena za ono što je ginekologiji potrebno, kazao je Dragan Milosavljević.\nJovan Stanković, predsednik Rotari kluba Pančevo podsetio je da su prva, inicijalna, sredstva skupljena u Pančevu.\nS obzirom da pripadamo Rotari Internacionali i klubu humanih ljudi, organizaciji koja pare iz celog sveta usmerava na dobrobit lokalnih zajednica uspeli smo da prikupimo veći deo sredstava i omogućimo nabavku kvalitetnog ultrazvuka, rekao je Jovan Stanković, predsednik Rotari kluba Pančevo.\nDo sada na Odeljenju ginekologije nije bilo ovako savremenog ultrazvučnog aparata, radilo se na starom aparatu, koji je odavno dotrajao. Dr Slobodan Ovuka kaže da je zato menadžment Opšte bolnice odlučio da donacija bude kupovina 4D ultrazvuka.\nMi nikada nismo nismo imali ovakav aparat sa sondom 4D, koji služi za otkrivanje najranijih i najmanjih deformacija ploda i pomaže nam da u svakodnevnom radu uočimo na vreme ukoliko ima urođenih mana ploda. Akcija se odvijala pod sloganom "Da se dete rodi zdravo" i to je naša svakodnevna bitka u toku trudnoće, kaže dr Ovuka.\nNovi 4D ultrazvuk je već u funkciji - na Odeljenju ginekologije se obavljaju pregledi trudnica. Zahvaljujući ovako vrednom poklonu, buduće majke čija trudnoće spadaju u rizične i neophodna je rana dijagnostika od sada će preglede moći da obavljaju u Opštoj bolnici o trošku države i neće morati da plaćaju ultrazvučne preglede u privatnim ordinacijama.\nRotari klub Pančevo\nRotari klub Mihajlo Pupin\nMladi lekari kovid bolnice u Pančevu – heroji današnjice\nU kovid delu bolnice u Pančevu popunjeni su svi smeštajni kapaciteti\nSportski klub „Koloseum“ poklonio zaštitne vizire Bolnici\nCarinici su danas na graničnom prelazu Horgoš, u saradnji sa policijom, sprečili pokušaj krijumčarenja 220…\nKompanija Elicio Wind, koja je u Srbiji već podigla dva vetroparka, Alibunar (42 MW) i…\nJubilej - 70 godina MKUD...\nPreventivni pregledi u Kačarevu\nCineStar prikazuje: “Devojka iz voza”...\nIzložba dečijih karikatura u Banatskom...\n"Jedna knjiga – jedan grad...


Gadafi: Do poslednjeg čoveka, žene i metka\nSin libijskog lidera Muamera Gadafija saopštio je preko državne televizije da njegov otac i dalje upravlja zemljom uz podršku vojske i da će se boriti "do poslednjeg čoveka, žene i metka".\nU skoro 40 minutnom govoru u nedelju navečer, Seif al-Islam Gadafi priznao je da su se nemiri proširili i na glavni grad Tripoli kao i da su demonstranti zauzeli neke vojne baze, i domogli se tenkova i oružja.\nSeif al-Islam Gadafi upozorio je demonstrante da riskiraju da izazovu građanski rat u kome će libijsko naftno bogatstvo izgoreti.\nPosle njegovog govora usledili su žestoki obračuni bezbednosnih snaga sa demonstrantima na pogrebnim povorkama u istočnom gradu Bengaziju, u kome je samo juče poginulo 60 ljudi prema navodima jednog lekara iz jedne od bolnica u tom gradu.\nOd početka nemira pre šest dana više od 200 ljudi je poginulo, prema navodima lekara, grupa za odbranu ljudskih prava i disidenata u izgnanstvu.\nSaif al Islam Gadafi upozorava javnost preko libijske državne televizije, 20. februar 2011.\nOdgovor libijskih vlasti na demonstrante je bio žeći nego u bilo kojoj od arapskih zemalja u kojima su izbili protesti inspirisani svrgavanjem dugogodišnjih lidera u Tunisu i Egiptu.\n"Mi nismo Tunis i Egipat. Muamar Gadafi, naš vođa, vodi bitku za Tripoli i mi smo sa njim. Oružane snage su sa njim, Desetine hiljada njih uputili su se ovde da budu sa njim", rekao je Gadafijev sin.\nMlađi Gadafi je u svom govoru priznao da je vojska napravila neke greške tokom protesta zato što vojnici nisu obučeni da se suočavaju sa demonstrantima, ali je rekao da je broj mrtvih preuveličan i naveo da je poginulo ukupno 84 ljudi.\nOn je rekao da će narednih dana biti pokrenute reforme i opisao to kao "istorijsku nacionalnu inicijativu". Dodao je da su vlasti spremne da ukinu neka ograničenja i da počnu pregovore o ustavu, kao i da promene neke zakone uključujući zakone koji se odnose na medije i na krivični zakon.\nUpozorio je da će Libija ponovo postati kolonija ako se nastave protesti.\nAnalize stranih medija\nGovor Gadafijevog sina u kome je upozorio Libijce da im preti građanski rat analizira se u Beloj kući, a komentatori i dopisnici stranih medija sa Bliskog istoka smatraju da neće umiriti proteste koji su se u toj zemlji proširili i na glavni grad Tripoli.\nDopisnik Bi-bi-sija sa Bliskog Istoka ocenio je da je govor Gadafijevog sina Saifa al-Islami Gadafija na državnoj televiziji, "najčudniji politički govor" kojeg je ikad čuo, pun ustupaka ali i pretnji građanskim ratom i optuživanja svakog za krizu, počevši od stranaca i izgnanika do narkomana, islamista i medija.\n"Sin libijskog lidera izgleda da uopšte nije shvatio ozbiljnost krize. Njegov govor će sigurno samo još više učvrstiti odlučnost Libijaca da se otarase režima. Oni znaju da se suočavaju sa strašnom odmazdom ako pukovnik Gadafi nekako uspe da se zadrži na vladsti", prenosi BBC reči svog dopisnika baziranog u Kairu.\nSve više stradalih u demonstracijama u Libiji\nTelevizija Si-en-en (CNN) prenosi reči jednog američkog zvaničnika da SAD "analiziraju" govor Saifa Gadafija, da bi videli kakve mogućnosti sadrži za sprovođenje ključnih reformi. U govoru je on predložio brzo sprovođenje značajnih demokratskih reformi posle višednevnih antivladinih demonstracija.\nIsti izvor potvrdio je da američki predsednik Barak Obama prati situaciju u Libiji i "razmatra svaku prikladnu akciju".\nKako navodi CNN, vrlo je teško potvrditi šta se dešava u Libiji pošto vlada kontroliše komunikacije i nije odgovorila na stalne zahteve CNN-ena da se njegovim izveštačima dozvoli pristup u zemlju.\nJedan novinar iz Tripolija rekao je da je govor Saifa Gadafija izazvao samo dodatnu konfuziju, ali da većina ljudi ne veruje u tu priču o građanskom ratu.\nIstraživač za Hjuman rajts voč (HRW) Fred Ejbrahams (Abrahas) rekao je da ne veruje da će ovaj govor umiriti demonstrante koji traže promene.\n"Toliko se ogorčenja nakupilo za četiri decenije njegove (Gadafijeve) vladavine. Ozbiljni prestupi, nestanci, politička ubistva, potpuno ograničenje slobode okupljanja, nepostojanje slobodnih medija, i korupcija, sav taj prigušen bes sada izbija na površinu", rekao je on.\nOstavke zbog nasilja\nLibijski ambasador u Indiji Ali Al-Isavi objavio je u izjavi za Bi-bi-si (BBC) da je podneo ostavku zbog nasilja kojim se režim u njegovoj zemlji obračunava sa demonstrantima.\nAl Isavi je takođe optužio režim libijskog lidera Muamera Gadafija da koristi strane plaćenike protiv Libijaca, navodi BBC na svom sajtu na arapskom jeziku.\nDemonstranti u Tobruka, 17. febuara 2011.\nNešto pre toga jedan libijski diplomata u Kini, Sadik al Musrati, objavio je da podnosi ostavku i pozvao celokupno libijsko diplomatsko osoblje da učini isto, prenela je katarska televizija Al Džazira.\nOn je izrazio želju da vojska smiri situaciju u zemlji i rekao da je moguće da je Gadafi već napustio Libiju.\nU nedelju je stalni libijski predstavnik pri Arapskoj Ligi, Abdel Moneim al-Honi, takođe objavio novinarima da podnosi ostavku na svoj položaj i da se pridružuje "revoluciji" i da protestuje zbog "nasilja nad demonstrantima" u njegovoj zemlji.\nAkcije na azijskim berzama pale su na početku trgovanja u ponedeljak zbog političkih nemira na Bliskom istoku.\nJapanski indeks Nikei je nepromenjen na 10.849 posle krunih dobitaka prošle sedmice. U Hongkongu akcije su pale za 0,3 odsto, Južnoj Koreji za 0,2 proceneta a u Australiji za 0,8.\nNestabilnost na Bliskom istoku gurnula je uvis cenu nafte koja se u ponedeljak prodaje za 87,35 dolara barel, 1,15 dolar više nego u petak.


Projekti Archives - Page 11 of 13 - Automatika.rs\nNaslovna Projekti Stranica 11\nUredjaj poznat kao kodna brava vidjen je već u mnogim verzijama. Ovde ćemo vam pokazati još jedan zanimljiv način izrade ovog tipa uredjaja. Naime, posebnost ovog uređaja je način na...\nTestiranje uređaja za komunikaciju u sondi za merenje prečnika i protoka u bušotinama\nU ovom radu je prikazana implementacija i testiranje uređaja za komunikaciju između telemetrijske sonde i površinske jedinice sa sondom za merenje prečnika, brzine i smera protoka fluida u zacevljenim bušotinama...\nUređaj za komunikaciju između telemetrijske sonde i senzora u bušotinskim mernim instrumentima\nU ovom radu je prikazana implementacija i algoritam za komunikaciju između telemetrijske sonde i senzora u bušotinskim mernim instrumentima. Ta komunikacija se odvija po SIPLOS-ovom protokolu (Simultaneous Production Logging String)...\nU ovom projektu je dato idejno rešenje i način konkretne realizacije višekorisničkog mernog sistema (VMS) za merenje neelektričnih veličina kao što su temperatura, pritisak, protok i dr. Ovo rešenje se...\nMinijaturni FM predajnici – Špijun bube\nFM špijun buba je jedan od najtraženijih projekata. Medjutim svako emitovanje u FM području je zabranjeno pa ovaj članak smatrajte eksperimentalnim. Najčešće pitanje koje je vezano za špijun bube...\nPredstavljamo vam veoma jednostavnu šemu uredjaja za upravljanje sobnim osvetljenjem. Ovo je prava stvar za sve one kojima je teško da ustanu i upale ili ugase svetlo. Ovim uredjajem...\nIspitivanje optičkih vlakana savremenim instrumentima\nSvetlosni izvori nalaze sve veću primenu u tehnologiji savremenih komunikacija, ali i u drugim oblastima. Glavne karakteristike svetlosnih izvora su talasna dužina i snaga emitovane svetlosti. Upravo po ovim karakteristikama se...\nKoliko puta vam se desilo da zelite da promenite pesmu na vašem PC-ju ili da pustite film, a da vas mrzi da ustanete sa kreveta u koji ste se udobno...\nUpoznajte robota batlera [VIDEO]


Vahid Halilhodžić ipak ne preuzima kormilo reprezentacije BiH - Zepce.Ba - Gradski informativni portal Žepča\nSport :\tVahid Halilhodžić ipak ne preuzima kormilo reprezentacije BiH\nPredsjednik Nogometnog saveza Bosne i Hercegovine (NS BiH) Elvedin Begić večeras je u Mostaru obavio drugu rundu razgovora s Vahidom Halilhodžićem, nakon čega je iz krovne bh. nogometne kuće stigla potvrda da proslavljeni bh. nogometni strateg neće preuzeti kormilo reprezentacije BiH.\n- Iako je rukovodstvo Nogometnog saveza Bosne i Hercegovine iskazalo želju da angažuje Vahida Halilhodžića na upražnjenu poziciju selektora ''A'' reprezentacije BiH, poslije razgovora predsjednika NS BiH Elvedina Begića s Halilhodžićem, obavljenog večeras u Mostaru, definitivno je potvrđeno da ovaj istaknuti stručnjak neće biti novi selektor BiH u nastavku kvalifikacija za evropsko prvenstvo 2016. godine u Francuskoj - saopćeno je putam zvaničnog portala NS BiH.\nHalilhodžić je tokom večerašnjeg sastanka ponovio da iz privatnih razloga u ovom trenutku nije spreman za saradnju sa NS BiH, ali je naglasio da se nada da će u narednom periodu postati selektor Bosne i Hercegovine.\nNadležna Komisija Izvršnog odbora NS BiH, na čelu s Begićem, nastavit će aktivnosti s ciljem definisanja prijedloga kandidata za selektora, kojeg će birati Izvršni odbor NS BiH.\nViše iz kategorije: « Nakon prve runde pregovora nije postignut dogovor između NSBiH iVahida Halilhodžića\tSa vrućeg banovićkog parketa Žepčacima samo jedan bod »


Služen pomen Orovčanima stradalim u Prvom svjetskom ratu | Trebinje Danas\nSlužen pomen Orovčanima stradalim u Prvom svjetskom ratu\n30.06.2018. u 16:22\nKod spomenika poginulim i nastradalim Orovčanima u Prvom svjetskom ratu, danas je na Orovcu služen pomen za 256 mještana – ubijenih u austrougarskim represalijama i poginulih u borbi za slobodu.\nCvijeće na spomenik stradalim Orovčanima koji su nastradali u austrougarskim kazamatima, na hercegovačkim stratištima i evropskim ratištima od 1914. do 1918. godine“ položila je i delegacija Gradske uprave, koju je predvodio gradonačelnik Luka Petrović.\nU obraćanju mještanima gradonačelnik Trebinja upitao se šta ima preče i bolje nego da cijenimo skup kojim želimo da pokažemo da ne zaboravljamo naše pretke koji su dali svoje živote i svoju krv za Hercegovinu.\n„Možemo li zamisliti koliko je majki, braće i sestara plakalo kada se to desilo, možemo li zamisliti kako je selo ostalo oslabljeno i mjesto u kome su živjeli. Koliko su žalosti imali, al ipak, rodili ste se vi i nastavili živote, boreći se…“ kazao je Petrović.\nGradonačelnik Petrović zahvalio se svima onima koji su podigli spomenik i kapelu na Orovcu, i dodao da će gradska uptava podržati projekte koje mještani Orovca ubuduće predlože prema gradskoj upravi.


Izvor: NoviMagazin.rs, 02.Okt.2018, 12:12\nGojković je to najavila, pošto je na početku sednice, u okviru postavljanja pitanja, poslanica Demokratske stranke Aleksandra Jerkov pitala kada će taj zakon biti usvojen i podsetila da je Savet Evrope obavezao Srbiju da to učini još pre četiri godine.\nGojković je rekla da je od predsednika odbora Petra Petrovića >> Pročitaj celu vest na sajtu NoviMagazin.rs << dobila informaciju da je sa ministarkom pravde Nelom Kuburović dogovoreno da to bude polovinom oktobra.\nJerkov je rekla da Vlada nije u stanju da usvoji zakon o nestalim bebama i predloži ga skupštini podsećajući da je 2013. godine doneta prva presuda u korist žene koja je saznala da joj dete u porodilištu nije urmlo već da je ukradeno.\nOna je kazala i da je 22 puta u ovom sazivu podnela predlog tog zakona i da će to učiniti i 23. put i da ne vidi u čemu je problem i zašto skupština ne želi da usvoji taj zakon.\nJerkov je pitala Gojković i zašto ne "zazvoni" da poslanici glasaju i za taj zakon kao i za one koje predlaže Vlada, na šta joj je Gojković odgovorila da ona nikada nije zvonila poslanicima da bi oni glasali.\n"A da li nekom odzvanja u glavi zaista ne znam", dodala je Gojković.\nOna je ocenila i da je pitanje Jerkov o zakonu politički obojeno i da joj nije cilj da se donese zakon kojim će biti zadovoljene kategorije građana na koje se materija odnosi.\n"Velika razlika je između onih koji hoće da uberu po neki politički poen i onih koji žele da svi građani budu zadovoljni", ocenila je Gojković.\nIzvor: N1 televizija, 02.Okt.2018\nPredsednica Skupštine Maja Gojković najavila je da će skupštinski Odbor za pravosuđe polovinom oktobra razmatrati zakon o nestalim bebama...Gojković je to najavila, pošto je na početku sednice, u okviru postavljanja pitanja, poslanica Demokratske stranke Aleksandra Jerkov pitala kada će taj...


Čepurin: Putin prihvatio da poseti Srbiju - Televizija Kopernikus TV K::CN\nČepurin: Putin prihvatio da poseti Srbiju\nPredsednik Ruske Federacije Vladimir Putin prihvatio je da poseti Srbiju, što je predsednik Srbije Aleksandar Vučić ocenio kao veliku čast za Srbiju i kao potvrdu tradicionalnih prijateljskih srpsko-ruskih veza.\nPoruku da je Putin prihvatio da poseti Srbiju, predsedniku Vučiću preneo je ambasador Rusije u Beogradu Aleksandar Čepurin.\nKako je saopštila Pres-služba predsednika, ambasador Čepurin je tom prilikom zahvalio predsedniku Vučiću na visokom nivou bilateralnih odnosa i rekao da je poseta predsednika Putina izraz želje i namere Moskve da radi na produbljivanju saradnje dveju zemalja.\nOčekuje se da tokom posete ruskog predsednika bude potpisano više sporazuma koji bi to omogućili.\nPredsednik Vučić je rekao da je poseta predsednika Putina velika čast za Srbiju i potvrda tradicionalnih prijateljskih srpsko-ruskih veza.\nDvojica sagovornika su razgovarala o regionalnoj situaciji, posebno o stanju dijaloga Beograda i Prištine.\nPredsednik Vučić je rekao da je Srbija otvorena za razgovor i spremna na stvarni kompromis, ali uz očuvanje dostojanstva i vitalnih interesa srpske države i naroda.\nAmbasador Čepurin je zahvalio predsedniku Vučiću na organizaciji koncerta ansambla „Aleksandrov“ i preneo da su članovi ansambla oduševljeni pažnjom kojom su dočekani u Srbiji.\nOn je takođe čestitao predsedniku Vučiću na ponovnom otvaranju Narodnog muzeja, uz konstataciju da je time Beograd postao prava metropola, jer iz iskustva ruskih muzeja zna koliki broj turista oni privlače.\nPredsednik Vučić je čestitao Ruskoj Federaciji na dobroj organizaciji Svetskog prvenstva u fudbalu, a ambasador Čepurin uzvratio pohvalama za dobru igru reprezentacije Srbije.


Ranđelović u Olimpijakosu; Klub iz Pireja preduhitrio Partizan\nPočetak/Sport/Ranđelović u Olimpijakosu; Klub iz Pireja preduhitrio Partizan\nNakon što se prethodne sezone kalio u, tada prvoligaškom, vranjskom Dinamu, dvadesetjednogodišnji krilni napadač Lazar Ranđelović vratio se u Radnički, gde je pružao sjajne partije i time privukao veliko interesovanje.\nIako se po fudbalskim kuloarima dogovorilo da će Ranđelović u Partizan, klub iz Pireja bio je konkretniji, pa je Leskovčanin postao novi igrač grčkog Olimpijakosa, s tim što će do kraja sezone ostati na pozajmici u niškom klubu.\n„Time je ispisana i jedna nova stranica klupske istorije, jer se prvi put dogodilo da igrač koji je ponikao i razvio se kao fudbaler na jugu Srbije direktno nastavi karijeru u jednom od najboljih evropskih klubova.“ kažu u Radničkom povodom ovog transfera.\nRanđelović je svoju fudbalsku karijeru započeo u rodnom Leskovcu, gde je nastupao u mlađim kategorijama lokalne Sloge, zatim 2015. prelazi u srpskoligaški klub Jedinstvo iz Bošnjaca i Radan iz Lebana. Početkom 2017. godine Ranđelović je posle uspešne probe potpisao svoj prvi profesionalni ugovor sa Fudbalskim klubom Radnički.\nNakon toga, ustupljen je prvoligašu Dinamu iz Vranja, za koji je zabeležio 26 ligaških nastupa i 9 pogodaka, doprinevši na taj način plasmanu Dinama u najviši stepen fudbalskog takmičenja u Srbiji.\nNa startu tekuće sezone u Superligi Srbije Ranđelović se izborio za status prvotimca, upisao pet nastupa i postigao jedan gol u pobedi nad subotičkim Spartakom. U evropskim takmičenjima nastupio je u utakmici kvalifikacija za Ligu Evrope protiv izraelskog Makabija.\nRanđelović je sada dobio i poziv selektora „orlića“ Gorana Đorovića za utakmice u septembru protiv Makedonije i Rusije u okviru kvalifikacija za Evropsko prvenstvo.\nFK Radnički Niš fudbal lazar ranđelović transfer


Kormilo ekipe je potom povereno novajliji u elitnom takmičenju, Ti Džej Jejtsu koji je izabran tek u petoj rundi drafta i, od strane stručnjaka, smatran je "drugom ligom" među organizatorima igre koji su ove godine došli u NFL. Ipak, Jejts je u najjaču ligu američkog fudbala došao sa pozamašnim iskustvom vođenja "ekipe u problemima".\nDo zime 2011. nastupao je za Univerzitet Severna Karolina, poznat po Majklu Džordanu ali i po velikom prošlogodišnjem skandalu kada je, usled veza sa NFL agentima, suspednovan gotovo čitav tim. Jejts je bio među onima koji su ostali u ekipi, a predvodeći potpune početnike i retke od iskusnih koji se nisu našli među dvadesetak suspendovanih, uspeo je da "Tar Hilse" dovede do osam pobeda u 13 nastupa. Hjuston mu je dao šansu na draftu, a onda i da vodi ekipu kada su "pali" Šaub i Lajnart. I, Jejts je odgovorio na pravi način. U jednom od odlučujućih mečeva, u nedelju protiv Sinsinatija, u poslednja dva minuta preuzeo je tim sa rezultatskim zaostatkom i, lišen pomoći tajmauta, uspeo da koji sekund pre kraja postigne tačdaun dodavanjem, za trijumf i istorijski uspeh Hjustona. Pogledajte kako je izgledao poslednji napad Teksansa protiv Sinsinatija.\nVeliki preokret napravili su njujorški Džajantsi koji su do tri i po minuta pre kraja gubili sa 12 poena od Dalasa, ali su svog divizijskog rivala na kraju pobedili sa 37:34 uz dva tačdaun dodavanja Ilaja Meninga i jedan blokiran šut "Kaubojima" u poslednjim trenucima utakmice.\nŠampion iz Grin Beja je deklasirao Ouklend sa 46:16, Nju Ingland je strepeo za pobedu protiv Vašingtona ali je ipak uspeo da ostvari trijumf od 34:27, a Filadelfija se "vratila u život" pobedom u Majamiju od 26:10, ali "Iglsima" treba pravo čudo da se domognu plej-ofa u preostale tri utakmice. Tri pobede su neophodne, no da bi "tim zvezda" prošao u doigravanje, potrebno je i da njihovi rivali dožive neuspehe i to u serijama.


Saljih Mustafa pred Specijalnim sudom u ponedeljakK | Radio Kosovska Mitrovica\n26. September, 2020 13:00 |\nJedan od snivača nekadašnje „OVK“, a sada visoki zvaničnik u kosovskom ministarstvu odbrane, Saljih Mustafa, pojaviće se prvi put u sudnici Specijalizovanih veća Kosova u Hagu ovog ponedeljka u 15. časova, potvrđeno je danas iz Specijalizovanih veća.\nPrvo pristupanje sudu Saljiha Mustafe biće javno uključujući i ono se može pratiti uživo na internet stranici Specijalizovanih veća Kosova, na kojoj će se emitovati uz neznatno zakašnjenje, dodaje se u saopštenju\nSudsko zasedanje moći će i da se prati i iz galerije za posetioce sudnice Specijalizovanih veća u Hagu.\nUsled preduzetih mera u sprečavanju širenja bolesti kovid-19, kako je saopšteno, u galeriji za posetioce i medijskom centru će na raspolaganju biti ograničeni broj mesta, zbog čega je neophodno da se posetioci prijave unapred.\nPodsetimo, optužnica protiv Saljiha Mustafe potvrđena je još 12. juna 2020, ali je međutim obelodanjena tek pre dva dana, svega nekoliko sati nakon što je uhapšen u Prištini i prebačen u Hag.\nTada je i najavljeno da će se uskoro saopštiti i informacija o prvom pojavljivanju ovog optuženog pred sudijom za prethodni postupak.\nSaljih Mustafa se u optužnici tereti da je individualno krivično odgovoran za ratne zločine po međunarodnom pravu, odnosno za proizvoljno lišavanje slobode, surovo postupanje, mučenje i ubistvo u periodu od 1. aprila 1999. do 19. aprila iste godine.\nJuče su ujedno izvršena još dva hapšenja u Prištini. Istražitelji Specijalizovanih veća Kosova i pripadnici misije EULEX uhapsili su predsednika Udruženja veterana „OVK“, Hisnija Gucatija, a potom i, kako su preneli prištinski mediji, zamenika predsednika ovog udruženja, Nasima Haradinaja.\nSpecijalno tužilaštvo u Hagu potvrdilo je potom samo hapšenje Hisnija Gucatija i da je prebačen u Hag, a potom u novom saopštenju i da mu se stavljaju na teret krivična dela protiv pravosuđa, odnosno, zastrašivanja svedoka, odmazde i povrede tajnosti postupka.


Samit pokazao da su vrata EU otvorena za Zapadni Balkan\nMinistar spoljnih poslova Ivica Dačić ocenio je danas da je bečki Samit o Zapadnom Balkanu ispunio svoju ulogu i pokazao da su vrata EU otvorena za zemlje tog regiona.\nGostujući na Radio-televiziji Srbije, Dačić je istakao da održavanje konferencije u Beču kao i činjenica da je već zakazana naredna u Francuskoj, pokazuje zainteresovanost EU da zadrži pažnju na regionu Zapadnog Balkana.\n“Dobro je da je urađeno nekoliko stvari, od određivanja ključne mreže u energetici i saobraćajnoj infrastrukturi do potpisivanja dokumenta o rešavanju biletaralnih pitanja. Najznačajnije je pitanje autoputa koji bi Srbiju povezao sa Albanijom jer bi sa političkog aspekta bilo interesantno da taj projekat bude što pre realizovan”, kazao je ministar.\nOn je dodao da sledi “borba” za obezbeđivanje finansijske podrške, potrebne za realizaciju tog projekta.\nDačić je naveo i da je važno da “ovo ne bude jedini dan u godini kada se govori o zajedništvu i o dobrim odnosima na Zapadnom Balkanu”.\nKomentarišući izjavu nemačke kancelarke Angele Merkel, koja je rekla da je Srbija ispunila mnoge preduslove za otvaranje prvih pregovaračkih poglavlja sa EU ali da ne može precizirati datum njihovog početka, Dačić je kazao da za Srbiju “ta brzina približavanja EU” nije dovoljna.\n“Srbija ne da je blizu otvaranja poglavlja već je ispunila sve obaveze čak i pre dogovora koje smo postigli u Briselu sa predstavnicima Prištine. Sada EU treba da pruži brz i konkretan odgovor kako bi Srbija što pre otvorila prva pregovaračka poglavlja a mislim da to može da se desi do kraja godine”, kazao je Dačić.\nGovoreći o odnosu EU prema migrantskoj krizi koja pogađa zemlje Zapadnog Balkana poput Srbije i Makedonije, ministar je ocenio da se može govoriti o “dvostrukim standardima” Unije jer “niko za sada ne govori šta će biti sa zemljama na tranzitnom delu tih migracija”.\n“Ovo više nije migrantska kriza već seoba naroda u kojoj učestvuje više stotina hiljada ljudi, a procenuje se da će ih možda čak biti i nekoliko miliona. To je najveći problem EU i cele Evrope pri čemu niko za sada ne govori šta će biti sa tranzitnim zemljama. I konferencija na tu temu, koja je bila najavljena za septembar, pomerena je za drugu polovinu oktobra”, naveo je Dačić.\nDžordž Goubel, američki komičar\t(1919-1991)


DODIKOV TRBUHOZBORAC RADOVAN KOVAČEVIĆ: 'Opozicija u RS-u je mali poslušnik SDA' | Slobodna Bosna\n"Za razliku od njih mi se borimo za ustavnu BiH i za sve nadležnosti koje Republici Srpskoj pripadaju. Dobit ćemo i ona ovim izborima legitimitet građana, što pokazuju sva relevantna istraživanja. Nastavljamo borbu za jaku Republiku Srpsku", rekao je Kovačević.\nSavez nezavisnih socijaldemokrata bori se za ustavnu i dejtonsku BiH i za sve nadležnosti koje RS-u pripadaju, za razliku od opoziciji čiji je cilj samo jedan - borba protiv SNSD-a i savezništvo sa onima koji se bore protiv Republike Srpske, istakao je glasnogovornik SNSD-a Radovan Kovačević, prenosi Srna.\nKovačević je naglasio da je SNSD spreman za predstojeće opće izbore na kojima će dobiti legitimitet građana, te istakao da se SNSD za izbore ne priprema konstantno, već brine o građanima RS-a, bori se za poboljšanje životnog standarda i za interese Republike Srpske na nivou zajedničkih institucija.\n"SNSD je u potpunosti spreman za opšte izbore, davno je započeo proces priprema za izborne aktivnosti, davno smo formirali Glavni izborni štab, na čijem je čelu predsjednik stranke Milorad Dodik, što još jednom pokazuje koliko smo ozbiljni u svemu tome. Za razliku od nekih drugih stranaka iz opozicije mi se ne pripremamo konstantno za izbore, mi brinemo o građanima Republike Srpske", rekao je Kovačević.\n"Svjesni smo da moramo značajno da pomognemo radnicima u Republici Srpskoj, radimo na tome da se penzije povećaju, da borački dodatak bude veći", dodao je Kovačević.\nOn je rekao za RTRS da je opozicija iz Republike Srpske mali poslušnik SDA, zahvaljujući kojima su dio CIK BiH i zahvaljujući volji SDA uzeti su da budu šegrti te priče o vještačkoj, antiustavnoj i antidejtonskoj centralizaciji BiH.


Propisani protokoli u slučaju pojave virusa u školi\nPočetak/Virus Korona/Propisani protokoli u slučaju pojave virusa u školi\nZamenica direktora Instituta za javno zdravlje Srbije „Dr Milan Jovanović Batut“ Darija Kisić Tepavčević izjavila je danas da je epidemiološka situacija u Srbiji stabilna, ali da i dalje postoji značajan broj novozaraženih koronavirusom, zbog čega ne sme biti opuštanja.\nKisić Tepavčević je, nakon sednice Kriznog štaba za zaštitu zdravlja stanovništva od zarazne bolesti COVID-19, poručila da nam je sada više nego ikada potrebno da se ponašamo odgovorno i da svi damo doprinos tome da se što pre suzbije transmisija virusa u našoj populaciji.\nOna je naglasila da se smanjuje broj obolelih i preminulih od te bolesti, ali da je neophodno da se i dalje sprovode sve mere, poput nošenja zaštitnih maski, držanje distance i pranja ruku.\nPrema njenim rečima, na današnjoj sednici Kriznog štaba nije doneta nijedna nova mera, a evaluacija je pokazala da su one dale rezultate i da je Srbija na dobrom putu kada je u pitanju borba sa virusom.\nZamenica direktora „Batuta“ je rekla da je rano govoriti o prenošenju virusa u školskoj sredini jer su od početka nove školske godine prošla tek četiri dana.\n„Ono što je jako bitno, moramo naglasiti da je Institut ‘Batut’ napravio tačan set protokola, koji uključuje sve moguće situacije, uključujući pojavu virusa u ovoj sredini i da će se reagovati po tim smernicama ukoliko se pojavi ovaj virus u školskoj sredini“, rekla je Kisić Tepavčevićeva.\nPostoje dva slučaja zaraze dece pre početka školske godine i sve službe su reagovale dobro kako bi se sprečilo širenje virusa u školskoj sredini, rekla je ona, podsetivši na to da je „Batut“ napravio protokole u slučaju pojave virusa u školama.\nCOVID-19 Darija Kisić Tepavčević Koronavirus Krizni štab maske škola


Postupanje prema Romima je ispit za nas na Zapadnom Balkanu – da li smo spremni za EU? | RAE Portal \_z\nYou are here: Home / aktuelno / Postupanje prema Romima je ispit za nas na Zapadnom Balkanu – da li smo spremni za EU?\nPosted by: admin јул 22, 2019\tin aktuelno, ARHIVA, IZ CRNE GORE, VIJESTI Leave a comment\nRomi su jedna od najugroženijih i najisključenijih grupa na Zapadnom Balkanu. Svakodnevni život Roma na Zapadnom Balkanu nije, na žalost, proslava Đurđevdana pored rijeke, djevojčice sa vijencima cvijeća u kosi i melanholična muzika koju svi znamo i volimo jer podaci pokazuju da je između 83 i 94 posto ugroženih romskih porodica u stanju teške materijalne oskudice u cijelom regionu, saopšteno je iz Savjeta za regionalnu saradnju.\nRomi su jedna od najugroženijih i najisključenijih grupa na Zapadnom Balkanu. Najnoviji izvještaji pokazuju da se broj djevojčica i dječaka Roma koji pohađaju obavezno osnovno obrazovanje povećao u zadnjih deset godina, ali je broj onih koji pohađaju srednje škole ipak mnogo manji. Procenat mladih između 18 i 24 godine starosti koji nisu zaposleni, ne školuju se niti se na drugi način usavršavaju kreće se od 73 posto u Srbiji do 86 posto u Bosni i Hercegovini. Isti procenat se za mlade žene kreće između 81 (Sjeverna Makedonija) i 93 posto (Crna Gora). Brojke pokazuju da je manja vjerovatnoća da\nRomi imaju pristup zdravstvenoj zaštiti nego njihove komšije koji nisu Romi. Brojni romski stambeni objekti nemaju pristup tekućoj vodi, a taj se procenat kreće od 10 posto u Sjevernoj Makedoniji do više od polovine romskog stanovništva u Albaniji. Svi ovi podaci ukazuju na potrebu za novim i efektivnijim mjerama politika u svim društvima na Zapadnom Balkanu kako bi se obezbijedilo da su Romi prepoznati i uključeni kao produktivni članovi društva, u potpunosti integrisani i jednaki u svim segmentima svakodnevnog života.\nU Deklaraciji partnera sa Zapadnog Balkana o integraciji Roma u procesu proširenja Evropske unije, koja je usvojena na samitu Zapadnog Balkana u Poznanju, navodi se da države Zapadnog Balkana nastoje postići veću zaposlenost, legalizaciju stambenih objekata gdje je ona moguća, veću stopu završavanja osnovne i srednje škole, veću stopu pokrivenosti zdravstvenim osiguranjem, kao i prijava u matične evidencije svih Roma, te nastaviti borbu protiv diskriminacije Roma. Njihova ambiciozna i inspirativna opredijeljenost da nastave i unaprijede napore ka potpunoj jednakosti i integraciji Roma u društvima važan je korak ka integraciji Roma.\nNema sumnje da jedan dokument ne može riješiti status skoro 600 neformalnih romskih naselja u Srbiji ili obezbjediti potpunu imunizaciju romske djece u Sjevernoj Makedoniji. Kako bi se povećala stopa zaposlenosti Roma ili mladih koji su završili srednju školu, vlade će trebati usvojiti politike, imati budžete kojim su obuhvaćeni Romi, preduzimati mjere i na svim nivoima pomno pratiti da li ove politike i mjere dopiru do svakog Roma ili Romkinje i to svakog dana. U suprotnom, ova Deklaracija će ostati tek komad papira.\nProjekat integracije Roma Savjeta za regionalnu saradnju, koji finansiraju Evropska unija i Fondacija za otvoreno društvo, omogućio je proces odobravanja Deklaracije, koju je inicirala Vlada Sjeverne Makedonije. Ova Deklaracija ima potencijal da služi kao smjernica za vlade, regionalnu saradnju i napore u oblasti evropske integracije vezano za pitanja integracije Roma. Deklaracija je, svakako, jedan proces. Danas je, više nego ikada prije, važno da prepoznamo koliko smo toga uradili i, što je još važnije, koliko još toga tek trebamo uraditi po pitanju integracije Roma kao dijela procesa proširenja Evropske unije, kao i procesa regionalne saradnje.\nPrevious: Delegacija EU: Neophodno je da Vlada da nađe model za podsticaje zapošljavanja Roma i Egipćana\nNext: Baftijari: Stanove za Rome i Egipćane nije trebalo graditi na mjestima prepoznatim kao geto


Bebe u fokusu pažnje | M novine Sremski informativni portal\nM novine Sremski informativni portal > Društvo > Bebe u fokusu pažnje\nI ove godine, porodicama sa novorođenčadima, pored jednokratnog novčanog dodatka u iznosu od 40 hiljada dinara, opština Pećinci obezbedila je na poklon i pakete za ličnu higijenu. Tim povodom, ovih dana opštinsko rukovodstvo obilazi porodice u svih petnaest naselja opštine Pećinci, koje su tokom prethodne godine dobile prinovu, a prema rečima predsednika Opštine Pećinci mr Željka Trbovića, ovo je samo jedna od mera, kojom lokalna samouprava nastoji da stimuliše povećanje nataliteta.\n– Izuzetno mi je drago da sam u prilici da obiđem porodice koje su dobile prinove prošle godine, da ih lično upoznam i uručim im pakete za ličnu higijenu, kao mali znak pažnje. Pred novogodišnje praznike, obradovali smo porodice sa novorođenčadima sa po 40 hiljada dinara, a evo sada je opštinsko rukovodstvo obišlo svaku porodicu, u svih 15 naselja naše opštine i uručilo im i paket, u koji smo ove godine dodali i po jednu igračku, da bismo dodatno obradovali naše mališane. Želeli smo da upoznamo svakog novog stanovnika naše opštine, da uđemo u svaku kuću i da im lično poželimo dobrodošlicu, a ja sam svakoj porodici koju sam posetio, poželeo da se vidimo za godinu dana istim povodom – rekao je prvi čovek pećinačke opštine, i dodao da je prošle godine u saradnji sa Agencijom za bezbednost saobraćaja, uručeno 40 auto-sedišta, porodicama sa bebama i mlađom decom, što je novina u odlučnom stavu lokalne samouprave, da se na deci neće štedeti.\nDve porodice Petković iz Pećinaca, braća Đorđe i Žika, koje žive u zajedničkom domaćinstvu, obe su tokom prošle godine dobile drugu prinovu u kući, a kako nam je rekla majka malog Petra, Mirjana Petković, ova pomoć ih je obradovala, jer predstavlja poseban vid pažnje lokalne samouprave, prema svakom novorođenčetu.\n– Veoma nam znači svaka pomoć, pa tako i ovaj paket, a posebno nama koji smo dobili drugo dete. Takođe, nedavno smo dobili i 40 hiljada dinara što nas je posebno obradovalo, jer postoji dosta toga što treba obezbediti za bebu, pogotovo u prvim danima kada se rodi. Zato, od sveg srca želim, da se zahvalim našoj opštini što se trudi, što vodi računa o svakom detetu, a posebno je pozitivno što predstavnici opštine dođu da nam lično uruče paket – rekla je Mirjana.\nDo kraja nedelje, opštinsko rukovodstvo će stići do svake kuće i svakog novorođenčeta i uručiti ukupno 201 paket.


Letonska ministarka unutrašnjih poslova podnela ostavku\nTanjug 16. maja 2022. 15:56\nRIGA – Letonska ministarka unutrašnjih poslova Marija Golubeva podnela je danas ostavku pod pritiskom vladajuće koalicije koja je kritikovala policiju, jer nije zabranila ljudima koji govore ruski jezik da ranije ovog meseca obeležavaju Dan pobede Sovjetskog Saveza u Drugom svetskom ratu.\nLetonska policija je 10. maja upotrebila silu da rastera stotine ljudi koji uglavnom govore ruski jezik u prestonici Rigi, zbog nepoštovanja nedavnog zakona koji zabranjuje okupljanje kod spomenika koji veliča sovjetsku pobedu, prenosi agencija Rojters.\nMinistarka Marija Golubeva rekla je novinarima da više nema podršku premijera nakon što joj je koalicioni partner zapretio ostavkom u znak protesta zbog odluke policije da dozvoli uglavnom mirna okupljanja kod obeliska 9. maja, kada Rusija obeležava Dan pobede u Drugom svetskom ratu.\n„Šta to govori o otpornosti Letonije ako beznačajan skup od nekoliko stotina ljudi koji stoje dva sata može da uzdrma vladu“, rekla je tada Golubeva.\nPremijer Krišjanis Karinš, koji nije komentarisao ostavku Golubeve, ranije je rekao da se na skupovima ne poštuje državnost Letonije i sećanje na žrtve ruskog napada na Ukrajinu.


U Novom Sadu oko 250 dečjih igrališta - uskoro 6 novih, ziplajn i mali skejtbord park u Limanskom parku\nU Limanskom parku se osavremenjuje postojeće igralište\nNovosadski mališani se mogu igrati na oko 250 dečjih igrališta. Ona se svake godine redovno održavaju, obnavljaju i saniraju se oštećenja na rekvizitima i pratećem mobilijaru, poput klupa, korpa, stalaka za bicikle i zaštitnih ograda.\nGradska uprava za komunalne poslove je početkom juna sklopila ugovor s firmom „D Sport System” DOO iz Novog Sada za održavanje dečjih igrališta i rekreacionih površina s rekvizitima za tekuću godinu, a vrednost mu je 16.664.310 dinara. Kako kažu iz Uprave, ta firma je angažovana i popravlja sva dečja igrališta na teritoriji grada, a najčešća ošećenja su na ljuljaškama, penjalicama, klackalicama i toboganima, a rekviziti koji su potpuno uništeni zamenjuju se novim. Osim po nalozima za popravku uočenih oštećenja nadzornog organa – Gradske uprave za građevinsko zemljište i investicije, intervencije se obavljaju i po prijavama inspekcije, mesnih zajednica ili građana.\nKada je reč o igradnji novih dečjih igrališta, trenutno se radi na šest mesta u gradu. U Limanskom parku se osavremenjuje postojeće igralište i postavlja ziplajn, na Bulevaru Evrope, na Štrandu i Bulevaru patrijarha Pavla gradi se igralište i ziplajn, dok će kompleks Dečje bolnice i Ulica Milana Savića dobiti samo igralište. Tim ugovorom, čija vrednost je 37.460.000 dinara, obuhvaćena je i izgradnja malog skejtbord parka u Limanskom parku, a potpisan je s firmom „Pejkom DOO” iz Beograda.\nIz Gradske uprave za građevinsko zemljište i investicije kažu da se prilikom odabira mesta na kojem će se igralište naći vodi računa o stepenu potreba i brojnosti dece, ali i o njihovoj ravnomernoj zastupljenosti u svim delovima grada, kao i u prigradskim naseljima. Igrališta se postavljaju na atraktivnim mestima, a prilikom odabira lokacije akcenat se stavlja i na različite mogućnosti za igru velikog broja dece u cilju poboljšanja kvaliteta njihovog boravka na javnim površinama.\nizvor: dnevnik.rs, agencije, foto: Quang Nguyen Vinh, Pexels\nbulevar evrope bulevar patrijarha pavla igralište liman limanski park Novi Sad skejt park štrand telep


U prvom polugodištu prošle godine promet je bio isti kao u celoj 2017. godini, kada je iznosio 2,9 milijardi evra\nCene nekretnina rastu u brojnim zemljama, pa ni mi nismo izuzetak. U Evropskoj uniji u drugom kvartalu 2021. porasle su 7,3 odsto međugodišnje. Ovo je ubedljivo najviša stopa rasta u poslednjih 10 godina, dok su ovako značajne stope rasta poslednji put na nivou EU viđene pre svetske ekonomske krize iz 2008. godine, navodi Aleksandar Radivojević, istraživač Fonda za razvoj ekonomske nauke Ekonomskog fakulteta u Beogradu u analizi kretanja cena nekretnina u Srbiji i svetu.\nU našoj zemlji u prvih šest meseci prošle godine cena kvadrata novoizgrađenih stanova porasla je za čak devet odsto. Niske kamatne stope, uz visok rast zarada u evrima, kao i rast štednje, doveli su i do povećanja cena nekretnina u 2020. uprkos recesiji. Ovaj rast nastavljen je i u 2021. godini.\n- Može se reći da situacija u Beogradu prati trend na nivou zemlje, ali je ipak realnije kazati da ga diktira, s obzirom na to da se oko 50 odsto vrednosti novca potrošenog na nekretnine u Srbiji odnosi na glavni grad. Pad broja kupljenih stanova zabeležen 2019. i 2020. verovatno bi bio nastavljen, ali je uz smanjivanje referentne kamatne stope, pad bankarskih kamatnih stopa i labavljenje uslova odobravanja kredita, rast mase stambenih zajmova bio značajan. Samim tim povećavalo sei učešće stambenih kredita u ukupnoj količini novca potrošenog na kupovinu stanova u Beogradu. Na osnovu uporedne analize sa sličnim gradovima u svetu može se oceniti da je cena stambenog prostora u Beogradu precenjena, i u pogledu uslova života zbog veoma lošeg kvaliteta vazduha, stanja infrastrukture… i u pogledu odnosa cena nekretnine i prosečne zarade u Beogradu. Pored ovih faktora, na rast cena nekretnina uticao je i porast realnih plata i zarada u evrima - smatra Radivojević.\nDodaje da treba imati u vidu da je rast plata u uslovima niske inflacije predstavljao verovatno značajan faktor poskupljenja nekretnina, ali da rast inflacije, koji je osetan, polako smanjuje deo raspoložive zarade građana za planiranu štednju za kupovinu stana i, ili otplatu stambenih kredita. Rast inflacije će tako uticati negativno na dalji rast cena nekretnina, u kojoj meri, nije moguće trenutno oceniti, piše Politika.\nNema mira na tržištu nekretnina: U Srbiji raste tražnja za stanovima, a rastu i cene\nSrpsko tržište nekretnina vredno 1,3 milijarde evra: Najskuplji stan ove godine plaćen 1,5 miliona evra!\nCene prate trend rasta privrede\nNa sajtu mojanekretnina.rs navode da je teško prognozirati kada će cene nekretnina pasti. Usled visoke inflacije kao i poskupljenja građevinskog materijala procene su da cene nekretnina neće pasti do 2024.\nKoliko će iznositi poskupljenje?\nBeograd pokazuje znake "hlađenja" posle rasta cena od 16,7 odsto u 2020. i pitanje je da li će u 2022. preći više od 10 odsto jer postoje lokacije čija cena jednostavno ne može više da raste. Ono što je primetno jeste i izmeštanje centra grada na obalu Save, pa se može očekivati rast cena u tom delu prestonice kao i na Novom Beogradu.\nrast cena nekretnina poskupljenje nekretnina tržište nekretnina promet nekretnina stambeni kredit kamate


Projekat je bio usmjeren na obezbjeđivanje podrške za sprovođenje politike socijalne inkluzije i podsticanje nedovoljno razvijenog dijaloga između lokalnih vlasti i romskih zajednica, a sve sa ciljem da potrebe lokalnog stanovništva budu jasno kontekstualizovane i uvrštene u prioritete opštinskog dnevnog reda. Konkretno, projekat je imao za cilj da doprinese poboljšanju položaja Roma i Egipćana na lokalnom nivou, kroz izradu lokalne studije stanovanja, jačanje učešća Roma u donošenju lokalnih politika i unaprjeđenje uslova života u romskim naseljima. Projekat je implementiran u saradnji sa opštinama Berane, Herceg Novi i Nikšić i lokalnim romskim partnerom, NVO „Mladi Romi“, uz podršku Instituta za otvoreno društvo iz Budimpešte.\nU toku 12 mjeseci realizacije projekta, izrađena je lokalna studija stanovanja romske i egipćanske populacije u opštini Herceg Novi i definisane preporuke za unaprjeđenje stambene politike prema ovoj zajednici. Takođe, u saradnji sa pravnim ekspertom angažovanim na projektu, organizovano je pružanje besplatne pravne pomoći za korisnike iz RE zajednice, sa ciljem da im se omogući bolje ostvarivanje stanarskih prava. U opštinama Nikšić i Berane, unaprijeđeni su uslovi vodosnabdijevanja romskih i egipćanskih porodica u naseljima Brlja, Nikšić i Riversajd, Berane.\nRealizacija projekta je još jednom ukazala na značaj saradnje između lokalnih vlasti, nevladinih organizacija i članova/nica same zajednice, koja je preduslov održive i efikasne društvene integracije marginalizovanih zajednica.\nOvdje možete preuzeti dnevni red konferencije, kao i lokalnu studiju stanovanja romske i egipćanske populacije u opštini Herceg Novi.


Kome treba mrcvarenje na granici: IOM odbacuje odgovornost za migrantsku krizu na granici - mojusk.ba\nKome treba mrcvarenje na granici: IOM odbacuje odgovornost za migrantsku krizu na granici\n26 Oktobra, 2018 26 Oktobra, 2018 Moj USK\nVeć četvrti dan, više od 100 migranata spava pod otvorenim nebom u blizini GP Velika Kladuša – Maljevac.\nS obzirom na ranije najavljeno, da će migranti biti smješteni u novi prihvatni centar “Bira” u Bihaću, to se očigledno ni danas neće dogoditi!\nSvi su na izmaku snaga, prije svega službenici Granične policije BiH, koji tri dana čuvaju granicu. Na ovo žarište poslani su graničari iz svih organizacionih jedinica Granične policije BiH.\nKako su danas kazali iz Međunarodne organizacije za migrante (International Organization for Migration, IOM), migranti koji se nalaze u blizini GP nisu njihova nadležnost, a nisu imali ni odgovor na pitanje kako mogu dopustiti da žene i djeca koji se nalaze među migrantima tri noći spavaju pod otvorenim nebom.\nOvo su ubijeni policajci: Adis Šehović stradao na mjestu, Davor Vujinović preminuo u bolnici